Nye prisnedsættelser på Tesla Model 3

Ny kunder griner, mens brugtvognsforhandlerne græder. Tesla har – endnu en gang – sænket priserne. I løbet af weekenden blev begge udgaver af den nye Tesla Model 3 Highland sat ned med 14.000 kroner. Sandsynligvis inden den nye Performance-udgave lanceres.

Men størst er prisnedsættelserne på Model S og Model X, der begge er blevet sat ned med mere end det dobbelte. Nemlig 22.400 kroner.

Her et overblik over de nye Model 3 priser:

Model 3 | Ny pris | Gammel pris | Nedsættelse
Baghjulstræk | 326.090 kr. | 340.090 kr. | 14.000 kr.
Long Range 4WD | 386.090 kr. | 400.090 kr. | 14.000 kr.

Priser hentet den 22. april 2024.

Highland-udgaven af Tesla Model 3 blev lanceret i september sidste år og blandt forbedringerne er længere rækkevidde (op til 544 kilometer). Tesla lover også, at køreoplevelsen er blevet bedre, med optimeret aerodynamik, skarpere kropslinjer, reduceret luftmodstand, vindstøj og en mærkbart mere støjsvag køreoplevelse. Læs mere om opdateringen her.

Og her kan du se priserne på Model S og X:

Model | Ny pris | Gammel pris | Nedsættelse
Model S Dual Motor 4WD | 888.050 kr. | 910.450 kr. | 22.400 kr.
Model S Plaid | 1.016.050 kr. | 1.038.450 kr. | 22.400 kr.
Model X Dual Motor 4WD | 976.050 kr. | 998.450 kr. | 22.400 kr.
Model X Plaid | 1.136.050 kr. | 1.158.450 kr. | 22.400 kr.

Priser hentet den 22. april 2024.

Trods prisnedsættelser er efterspørgslen på elbiler fra Tesla løjet af. Seneste officielle tal viser det laveste salg siden 2022.

Læs mere: Har Tesla Toppet?

Nye prisnedsættelser på Tesla Model 3