Ny Tesla Model 3 nærmer sig produktionsstart

Nyhedstjenesten Bloomberg rapporterer, at Tesla er begyndt at omlægge produktionen i Shanghai for at fremstille en ny Tesla Model 3, der har fået et “refresh”. Angiveligt har fabrikspersonalet, der arbejder tæt på produktionslinjen, fået besked på at låse deres telefoner inde, når de kommer på job. Dette er for at forhindre lækager.

Kilderne hævder også, at produktionslinjen kan blive midlertidigt sat på pause i slutningen af ​​denne måned. Det gøres for at implementere de sidste nødvendige ændringer.

Ifølge Bloombergs kilder vil den nye Tesla Model 3 være længere end den nuværende version. Den vil også være mere sporty og have et mere “elegant interiør”.

Der har længe verseret rygter om, at en ny Tesla Model 3 er på vej. Så sent som i sidste uge dukkede dn op i en video, der er optaget tæt ved Teslas testbane. Videoen viser blandt andet et smugkig ind i kabinen, som blandt andet afslører et nyt rat.

Derudover kan man se, hvordan chaufføren ændrer kørselsretningen ved at stryge hen over touchskærmen. Ligesom man gør på Tesla Model S.

Tesla har, naturligvis, ikke villet kommentere på de rygter, Bloomberg bringer til torvs. Herunder den 14 minutter lange video. Omkring 2:30 minutter inde i video ses det første kig i kabinen. Ved 3:20 ses det tydeligt, at der stryges over skærmen for at sætte bilen i bakgear.

https://youtu.be/Xs8AqirmJuQ

Ny Tesla Model 3 nærmer sig produktionsstart